ΓΡΑΠΤΗ ΕΡΩΤΗΣΗ E-2318/00

υποβολή: Margrietus van den Berg (PSE) προς την Επιτροπή

(11 Ιουλίου 2000)

Θέμα: Σε ευρωπαϊκό επίπεδο απαγόρευση της εξόδου από την χώρα χούλιγκανς που θέλουν να ταξιδέψουν σ' άλλες χώρες για την παρακολούθηση ποδοσφαιρικών συναντήσεων

Παρά τα αυστηρά προληπτικά μέτρα, το Ευρωπαϊκό Πρωτάθλημα Ποδοσφαίρου σημαδεύθηκε από σοβαρά επεισόδια που προκάλεσαν χούλιγκανς με τις συνεχείς θορυβώδεις και επιθετικές εκδηλώσεις τους. Για την πρόληψη αυτών των εκδηλώσεων, σύμφωνα με τους Υπουργούς Εσωτερικών της Ολλανδίας, της Βρετανίας και του Βελγίου, θα πρέπει να απαγορεύεται η έξοδος από την χώρα αφενός και η είσοδος σε στάδια αφετέρου των χούλιγκανς που σημαδεύουν το ποδόσφαιρο. Η επικείμενη Γαλλική Προεδρία θα πρέπει να συμπεριλάβει στην ατζέντα της μία τέτοια ρύθμιση έτσι ώστε η εφαρμογή της να μπορέσει να αρχίσει πριν από την έναρξη του Ευρωπαϊκού Ποδοσφαιρικού Πρωταθλήματος το 2004 στην Πορτογαλία.

1. Έχει λάβει η Επιτροπή γνώση του σχεδίου των Υπουργών Εσωτερικών του Βελγίου, της Ολλανδίας και του Ηνωμένου Βασιλείου για απαγόρευση της εξόδου από τη χώρα στους χούλιγκανς, θέμα το οποίο η Γαλλική Προεδρία θα πρέπει να συμπεριλάβει στην ατζέντα της;

2. Είναι διατεθειμένη η Επιτροπή να αναλάβει σχετική πρωτοβουλία και να βοηθήσει στηνλοποίηση του εν λόγω σχεδίου;

3. Εάν ναι, ποιο σχετικό ρόλο σκέπτεται η Επιτροπή να κρατήσει για την ίδια και μπορεί να αναφέρει με ποιο τρόπο θαλοποιηθεί η εν λόγω πρωτοβουλία;

Απάντηση του κ. Vitorino εξ ονόματος της Επιτροπής

(20 Σεπτεμβρίου 2000)

1. Η Επιτροπή γνωρίζει ότι οι βελγικές, οι ολλανδικές και οι βρετανικές αρχές σκοπεύουν να βελτιώσουν τη συνεργασία τους για την καταπολέμηση του χουλιγκανισμού στο ποδόσφαιρο και σκοπεύουν να απαγορεύσουν στους χούλιγκανς να ταξιδεύουν σε αγώνες του εξωτερικού.

2. Η Επιτροπή είναι πρόθυμη να ενθαρρύνει και να βοηθήσει τις πρωτοβουλίες αυτές. Οι εξελίξεις κατά τη διάρκεια του Euro 2000 δείχνουν ότι ήταν σκόπιμο να συμφωνηθεί σε κοινοτικό επίπεδο απαγόρευση μετάβασης των σεσημασμένων χούλιγκανς σε ποδοσφαιρικούς αγώνεςψηλού κινδύνου και να βρεθούν τρόποι να αντιμετωπίζονται αποτελεσματικά οι ταραξίες στις αθλητικές εκδηλώσεις. Η Επιτροπή θα φροντίσει, κάθε πρωτοβουλία η οποία αναλαμβάνεται για να προληφθεί η βία και η οποία ενδεχομένως περιλαμβάνει περιορισμούς για την ελεύθερη κυκλοφορία των πολιτών της Κοινότητας, να σέβεται τις εγγυήσεις που προβλέπει η κοινοτική νομοθεσία, ιδίως την οδηγία του Συμβουλίου 64/221/ΕΟΚ της 25ης Φεβρουαρίου 1964 περί του συντονισμού των ειδικών μέτρων για τη διακίνηση και τη διαμονή αλλοδαπών, τα οποία δικαιολογούνται για λόγους δημόσιας τάξης, δημόσιας ασφάλειας ή δημόσιαςγείας(1).

3. Πριν αποφασίσει συγκεκριμένες προτάσεις για τη βελτίωση τωνφιστάμενων πολιτικών, ωστόσο, η Επιτροπή προτιμά να περιμένει τα συμπεράσματα του βελγο-ολλανδικού σχεδίου αξιολόγησης του Euro 2000, το οποίο χρηματοδοτείται από το κοινό πρόγραμμα της Ένωσης για την ανταλλαγή, την κατάρτιση και την συνεργασία μεταξύ των αρχών επιβολής του νόμου (OISIN). Το σχέδιο θα αξιολογήσει την διοργάνωση του Euro 2000 και θα συναγάγει συμπεράσματα για τον τρόπο βελτίωσης της συνεργασίας και των μέτρων για μελλοντικά παρόμοια γεγονότα.

(1) ΕΕ 56 της 4.4.1964.